ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी 16 जून रोजी विवा टेकच्या पाचव्या वार्षिक कार्यक्रमात बीजभाषण करणार
नवी दिल्ली, 15 जून 2021
पंतप्रधान नरेंद्र मोदी 16 जून 2021 रोजी संध्याकाळी 4 वाजता विवा टेकच्या पाचव्या आवृत्तीत बीज भाषण करतील. विवा टेक 2021 येथे बीज भाषण करण्यासाठी पंतप्रधानांना मानद अतिथी म्हणून आमंत्रित केले गेले आहे.
कार्यक्रमातील इतर प्रमुख वक्त्यांमध्ये फ्रान्सचे अध्यक्ष इमॅन्युएल मॅक्रॉन, स्पेनचे पंतप्रधान पेद्रो सान्चेझ आणि युरोपियन देशांचे मंत्री / खासदार यांचा समावेश आहे. अॅपलचे सीईओ टीम कूक,.फेसबुकचे अध्यक्ष आणि सीईओ मार्क झुकरबर्ग आणि मायक्रोसॉफ्टचे अध्यक्ष ब्रॅड स्मिथ आदींसह कॉर्पोरेट नेत्यांचा या कार्यक्रमात सहभाग असेल.
विवा टेक हा युरोपमधील सर्वात मोठा डिजिटल आणि स्टार्टअप कार्यक्रमांपैकी एक आहे, जो 2016 पासून दरवर्षी पॅरिसमध्ये होतो. एक प्रसिद्ध फ्रेंच मीडिया समूह - प्रसिद्ध जाहिरात आणि विपणन समूह आणि लेस इकोस हा फ्रेंच माध्यम समूह संयुक्तपणे याचे आयोजन करतात. ते तंत्रज्ञान नवसंशोधन आणि स्टार्टअप परिसंस्थेतील हित धारकांना एकत्र आणतात आणि त्यात प्रदर्शन, पुरस्कार, पॅनेल चर्चा आणि स्टार्टअप स्पर्धा यांचा समावेश असतो. विवा टेकचा पाचवा वार्षिक कार्यक्रम 16-19 जून 2021 दरम्यान होणार आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
संसदेच्या 2021 मधील पावसाळी अधिवेशनाच्या सुरुवातिला पंतप्रधानांनी केलेले भाषण
नवी दिल्ली 19 जुलै 2021
मित्रांनो, मी तुम्हां सर्वांचे स्वागत करतो आणि तुम्हां सर्वांनी कोविड लसीची किमान एक मात्रा घेता आली आहे अशी अपेक्षा करतो. मात्र, लस घेतल्यानंतर देखील, मी माझ्या सर्व मित्रांना विनंती करतो, माझ्या सर्व सहकाऱ्यांना विनंती करतो की, आपण सर्वांनी कोरोनाशी संबंधित सर्व नियमांचे पालन करण्यात सहकार्य द्यावे. कोरोना लस ही दंडावर म्हणजे बाहुवर टोचून घ्यावी लागते आणि जेव्हा आपण बाहूवर ही लस टोचून घेतो तेव्हा आपण सर्व बाहुबली म्हणजे सशक्त होतो आणि कोरोना आजाराशी लढण्यासाठी आपल्या दंडावर लस टोचून घेणे हा बाहुबली होण्यासाठीचा एकमेव उपाय आहे.
कोरोना विरुद्धच्या लढाईत लस टोचून घेऊन आतापर्यंत 40 कोटींहून अधिक लोक बाहुबली झाले आहेत. यापुढील काळात देखील, लसीकरणाचे कार्य आपण अत्यंत वेगाने पुढे नेत आहोत. या कोरोना महामारीने संपूर्ण जगाला ग्रासले आहे, समस्त मानवजातीला वेढून टाकले आहे आणि म्हणूनच या महामारीविरुद्धाच्या लढाईत काही नव्या गोष्टी अंतर्भूत करता याव्या, सध्याच्या व्यवस्थेमध्ये काही चुका अथवा त्रुटी राहून गेल्या असतील तर त्यांची दुरुस्ती करता यावी आणि कोरोना विरुद्धच्या या लढाईत सर्वांनी एकत्र येऊन समर्थपणे एकमेकांसोबत आगेकूच करावी या उद्देशाने संसदेत देखील या महामारीबाबत साधक बाधक चर्चा होईल, या विषयाला प्राधान्य देऊन त्याबाबत विचार मंथन घडेल, सदनातील सर्व मान्यवर सदस्यांकडून व्यवहार्य सूचना केल्या जातील अशी आमची अपेक्षा आहे.
सभागृहातील सर्व नेत्यांना माझी विनंती आहे की त्यांनी जर उद्या संध्याकाळी मला त्यांचा थोडा मोकळा वेळ दिला तर मी त्यांना महामारीबद्दल आपल्याकडे सध्या असलेली सगळी माहिती त्यांना तपशीलवारपणे देऊ शकेन. सरकारला संसदेच्या सभागृहात तसेच सभागृहाबाहेर देखील सर्व नेत्यांशी चर्चा करायची आहे कारण या विषयासंदर्भात मी अनेक राज्यांच्या मुख्यमंत्र्यांच्या सतत भेटी घेऊन चर्चा करत आहे. विविध प्रकारच्या मंचांवर महामारीबाबत सर्व प्रकारचा उहापोह होत आहे. म्हणून माझी अशी इच्छा आहे की आता अधिवेशन सुरु आहे तर त्यानिमित्ताने प्रत्यक्ष भेट घेऊन या विषयावर समोरासमोर बसून चर्चा करण्याची संधी घ्यावी .
मित्रांनो, या अधिवेशनात परिणामकारक निर्णय घेतले जावे, साधक बाधक चर्चा घडावी, जनतेला सरकारकडून ज्या प्रश्नांची उत्तरे हवी आहेत ती देता यावी यासाठी सरकारने पूर्ण तयारी केली आहे. मी सर्व माननीय खासदारांना, सर्व राजकीय पक्षांना विनंती करतो की त्यांनी सरकारला अगदी झोंबणारे प्रश्न विचारावेत, कठोरपणे जाब विचारावा मात्र, सरकारला शांतपणे उत्तरे देण्याची संधी देखील द्यावी. या सवाल जबाबातून जनतेपर्यंत खरी माहिती पोहोचल्यामुळे लोकशाही सशक्त होते, जनतेचा लोकप्रतिनिधींवरचा विश्वास देखील वाढतो, देशाच्या विकासाची गती वाढते आणि त्याचसोबत प्रगतीचा वेग देखील वाढतो.
मित्रांनो, या अधिवेशनात पूर्वीप्रमाणे व्यवस्था नसेल. बहुतेक सर्वांचे लसीकरण झालेले असल्यामुळे सर्वजण एकत्र बसून काम करणार आहेत. मी तुम्हां सर्वांचे पुन्हा एकदा आभार मानतो आणि प्रत्येकाने आपापली व्यवस्थित काळजी घ्यावी अशी कळकळीची विनंती करतो. आपण सर्वजण एकदिलाने देशवासीयांच्या आशा- आकांक्षा पूर्ण करण्यासाठी एकत्रितपणे प्रयत्न करूया.
मित्रांनो तुमचे खूप खूप धन्यवाद.
रेल्वे मंत्रालय
शेतकऱ्यांना किसान रेल्वेचे फायदे
शेतकऱ्यांना आपल्या कृषी मालासाठी सुलभरीत्या वाहतूक व्यवस्था उपलब्ध व्हावी या उद्देशाने रेल्वे प्रशासनाने किसान रेल सेवा सुरु केली. बहुतांश सेवा या देवळाली, सांगोला, सांगली, येवला, नगरसोल, डहाणू रोड, धोराजी, महुवा इत्यादी सारख्या कृषी विभागात येणाऱ्या लहान स्थानकांमधून सुरू केल्या आहेत. कृषी मालाची चढ-उतार करण्यासाठी किसान रेल्वेला पुरेसे थांबे देण्यात आले आहेत. याव्यतिरिक्त, या योजनेचा लाभ छोट्या आणि अल्पभूधारक शेतकऱ्यांना देखील मिळावा यासाठी किसान रेल्वे सेवेत नोंद करण्यासाठी कोणतीही किमान मर्यादा नाही. 12 मार्च 2021 पर्यंत 43 मार्गांवर सुमारे 373 किसान रेल्वे सेवा कार्यरत होत्या ज्यामधून अंदाजे 1.2 लाख टन शेतमालाची वाहतूक झाली.
रेल्वे, वाणिज्य व उद्योग आणि ग्राहक व्यवहार, अन्न व सार्वजनिक वितरण मंत्री पीयूष गोयल यांनी आज राज्यसभेत ही माहिती दिली.
M.Chopade/S.Kane/P.Kor
पंतप्रधान कार्यालय
पुरुषांच्या डिंगी -आयएलसीए 7 मध्ये कांस्य पदक जिंकल्याबद्दल पंतप्रधानांकडून विष्णू सर्वननचे अभिनंदन
आशियाई क्रीडा स्पर्धेत पुरुषांच्या डिंगी - आयएलसीए 7 मध्ये कांस्य पदक जिंकल्याबद्दल विष्णू सर्वननचे पंतप्रधान नरेंद्र मोदी यांचे अभिनंदन केले आहे.
एका X पोस्टमध्ये पंतप्रधान म्हणाले;
“आशियाई क्रीडा स्पर्धेत पुरुषांच्या डिंगी - आयएलसीए 7 मध्ये कांस्य पदक जिंकल्याबद्दल विष्णू सर्वननचे हार्दिक अभिनंदन.
त्याने उत्तम कौशल्य, दृढनिर्धार आणि लवचिकता याचे दर्शन घडवले आहे. . त्याच्या पुढील वाटचालीसाठी खूप खूप शुभेच्छा.”
संरक्षण मंत्रालय
संरक्षण संशोधन आणि विकास संस्था  आणि भारतीय लष्कराने ओडिशा किनाऱ्यावरून घेतलेल्या शीघ्र प्रतिसाद देणाऱ्या जमीन ते आकाश क्षेपणास्त्र प्रणालीच्या सहा उड्डाण चाचण्या यशस्वी
संरक्षण संशोधन आणि विकास संस्था आणि भारतीय लष्कराने ओडिशा किनाऱ्यावरील चांदीपूर एकात्मिक परिक्षण केंद्रावरून शीघ्र प्रतिसाद देणाऱ्या जमीन ते आकाश मारा करणाऱ्या क्षेपणास्त्र प्रणालीच्या सहा उड्डाण चाचण्या यशस्वीपणे घेतल्या. भारतीय लष्कराच्या मूल्यांकन परीक्षणाचाच या उड्डाण चाचण्या या एक भाग होत्या.
या उड्डाण चाचण्या उच्च वेगाच्या हवाई लक्ष्यांच्या विरोधात घेण्यात आल्या ज्यात विविध स्वरूपाच्या आकाशस्थ धोक्यांचा समावेश होता. भारतीय क्षेपणास्त्रांच्या क्षमतेचे विविध परिस्थितींमध्ये म्हणजे दीर्घ पल्ल्याचे मध्यम उंचीवरील लक्ष्य, लघु पल्ल्याचे लक्ष्य, उंच प्रदेशातील युद्धाभ्यासातील लक्ष्य, रडारवरील वेगवेगळ्या अवस्थांतील लक्ष्य आणि लागोपाठ अतिवेगाने मारा करणारे दोन लक्ष्ये यांवर मारा करून मूल्यांकन करण्यात आले. दिवसा आणि रात्रीच्या परिस्थितीतही प्रणालीच्या कामगिरीचे मूल्यांकन करण्यात आले.
या उड्डाण चाचण्यांच्या दरम्यान या मोहीमेची सर्व उद्दिष्टे साध्य झाली आणि स्फोटके वाहून नेणार्या क्षेपणास्त्र साखळीसह अत्याधुनिक मार्गदर्शन तसेच आदेश आणि नियंत्रण नियमावलीसह मारा करणाऱ्या क्षेपणास्त्र प्रणालीची अचूकताही प्रस्थापित झाली. चांदीपूर केंद्रावर तैनात केलेल्या टेलिमेट्री, रडार आणि इलेक्ट्रो ऑप्टिकल ट्रॅकिंग प्रणाली यासह विविध साधनांद्वारे गोळा केलेल्या माहितीच्या माध्यमातून प्रणालीच्या कामगिरीला दुजोरा देण्यात आला आहे. डीआरडीओ आणि भारतीय लष्कराचे वरिष्ठ अधिकारी हे या उड्डाण चाचण्यांमध्ये सहभागी झाले होते.
स्वदेशी बनावटीची रेडिओ फ्रिक्वेन्सी पकडणारी क्षेपणास्त्रे, मोबाईल लॉंचर, पूर्णपणे स्वयंचलित आदेश आणि नियंत्रण प्रणाली, टेहळणी आणि इतरही अनेक कामे करणारे रडार यासह विविध स्वदेशी बनावटीच्या उपप्रणाली यांचा समावेश असलेल्या क्षेपणास्त्राची अंतिम तैनाती ठरवण्यासाठी या चाचण्या घेण्यात आल्या. शीघ्र प्रतिसाद देणारी जमीन ते आकाश मारा करणारी क्षेपणास्त्रे प्रणाली ही लक्ष्याचा झटपट शोध घेऊन हालचाली करण्यास सक्षम असून ती अचूक मारा करू शकते. यापूर्वी गतिशीलतेसाठी घेण्यात आलेल्या चाचण्यांमध्ये ही बाब सिद्ध झाली आहे.
संरक्षण मंत्री राजनाथ सिंग यांनी डीआरडीओ आणि भारतीय लष्कराचे या यशस्वी उड्डाण चाचण्यांबद्दल अभिनंदन केले आहे. त्यांनी शीघ्र प्रतिसाद देणारी जमीन ते आकाश मारा करणारी क्षेपणास्त्र प्रणाली सशस्त्र दलांची शक्ती वाढवणारी उत्कृष्ट प्रणाली ठरेल, असा विश्वास व्यक्त केला.
संरक्षण संशोधन आणि विकास विभागाचे सचिव आणि डीआरडीओचे अध्यक्ष यांनीही यशस्वी चाचण्यांशी संबंधित पथकाचे अभिनंदन केले आहे. भारतीय लष्करात सामील करण्यासाठी आता प्रणाली सज्ज आहे, असे त्यांनी सांगितले.
राष्ट्रपती कार्यालय
कुंडलधाम येथील श्री स्वामीनारायण मंदिराद्वारे आयोजित युवा शिबिराला राष्ट्रपतींनी ध्वनीचित्रमुद्रित संदेशाच्या माध्यमातून केले संबोधित
नवी दिल्ली, 21 मे 2022
कुंडलधाम येथील श्री स्वामीनारायण मंदिराद्वारे आयोजित युवा शिबिराला, राष्ट्रपती रामनाथ कोविंद यांनी आज 21 मे 2022 रोजी ध्वनीचित्रमुद्रित संदेशाच्या माध्यमातून संबोधित केले.
समाजाच्या प्रगतीमध्ये आणि देशाच्या विकासात तरुणाईची भूमिका महत्त्वाची असते, असे राष्ट्रपतींनी आपल्या मार्गदर्शनपर भाषणात सांगितले. सुरळीत आणि व्यसनाविरहित आयुष्यासाठी तरुणांना सुयोग्य मार्गदर्शन देण्याची गरज असते, असेही ते म्हणाले. युवापिढीमध्ये भारतीय संस्कृतीची जीवनमूल्ये रुजवण्याच्या पवित्र उद्देशाने आयोजित युवा शिबिरात आपले विचार प्रकट करताना आनंद होत असल्याची भावना राष्ट्रपतींनी व्यक्त केली.
देवालये आणि आश्रम म्हणजे आपल्या श्रद्धेची आणि जीवनाला आकार देण्याची केंद्रे असतात त्याचबरोबर गरिबांना सहाय्य आणि रुग्णांच्या यातना कमी करण्याच्या कामाद्वारे देशसेवा करण्याचीही ती केंद्रे असतात, असे राष्ट्रपती म्हणाले. नैसर्गिक आपत्ती काळात गरजूंना मदत देऊन, गरिबांना विनामूल्य अन्न व औषधे पुरवून आणि महामारीच्या काळात देवळाचे रूपांतर कोविड रुग्णालयामध्ये करून, कुंडलधामच्या श्री स्वामीनारायण मंदिराने देशसेवेचा आदर्शच निर्माण केला आहे, अशा शब्दांत त्यांनी आयोजक संस्थेचे कौतुक केले.
हवामानबदलाने उभ्या केलेल्या आव्हानांचा सामना करण्यासाठी आपली पारंपरिक ग्रामीण जीवनशैली जगाला मार्गदर्शक ठरू शकते, असा विश्वास राष्ट्रपतींनी व्यक्त केला. पर्यावरणाचे संवर्धन करून तसेच निसर्गाची सहानुभूतीपूर्वक जपणूक करून आपण आपल्या पृथ्वीला हवामानबदलासारख्या संकटांपासून वाचवू शकतो. आपल्या नद्या, सरोवरे, वृक्ष आणि सर्व सजीवांचे रक्षण करून आपण मानवजातीला वाचवू शकतो, असेही राष्ट्रपती म्हणाले. गीर जातीच्या गायींची काळजी घेणे, उतावली नदीचे संवर्धन, वृक्षारोपण, सेंद्रिय शेती आणि देवळाच्या आवारात आयुर्वेदिक वनस्पतींची व वनौषधींची लागवड अशी अनेक कामे हे मंदिर करत आहे. पर्यावरणाच्या जतन-संवर्धनासाठी मंदिर करत असलेल्या अशा विविध कामांबाबत त्यांनी कुंडलधाम श्री स्वामीनारायण मंदिराचे कौतुक केले.
राष्ट्रपतींच्या हिंदीतील भाषणासाठी कृपया येथे क्लिक कराN.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
न्यू जर्सीचे राज्यपाल फिलीप डी. मर्फी पंतप्रधानांच्या भेटीला
नवी दिल्ली, 16 सप्टेंबर 2019
अमेरिकेतल्या न्यू जर्सीचे राज्यपाल फिलीप डी. मर्फी यांनी आज सकाळी पंतप्रधान नरेंद्र मोदी यांची भेट घेतली. मर्फी यांचा हा पहिलाच अधिकृत भारत दौरा आहे. राज्यपाल मर्फी यांच्या दौऱ्यात दिल्लीसोबतच आग्रा, मुंबई, हैदराबाद आणि अहमदाबाद या शहरांचाही समावेश आहे.
न्यू जर्सी आणि भारत यांच्यातील व्यावसायिक संबंधांना तसेच नागरिकांमधील संबंधांना चालना देण्याच्या राज्यपालांच्या इच्छेचे मोदी यांनी स्वागत केले आणि भारतातील राज्यांसोबत अर्थपूर्ण सहकार्य प्रस्थापित करण्यासाठी भारत सरकारच्या पाठिंब्याबाबत ग्वाही दिली.
आपले राज्य भारतासोबत संबंध दृढ करण्याला प्राधान्य देत असल्याचे सांगून मर्फी यांनी भारत आणि अमेरिका यांच्यातली भागीदारी अधिक वृद्धिंगत करण्यासाठी काम करण्याबाबत प्रतिबद्धता दर्शवली.
वैविध्यतेचा आदर करण्याच्या भारतीच वृत्तीची प्रचिती आपल्याला भारतातील आगमनापासून वेळोवेळी येत असल्याचे त्यांनी नमूद केले.
अमेरिकेत, भारतीय-अमेरिकी लोकसंख्येचे सर्वाधिक प्रमाण न्यू जर्सी राज्यात असून भारताच्या व्यापार आणि गुंतवणुकीसाठी ते अमेरिकेतले अग्रणी राज्य असल्याबद्दल मोदी यांनी समाधान व्यक्त केले. उच्च शिक्षणातील सहकार्याबाबत दोन्ही नेत्यांनी सहमती व्यक्त केली.
न्यू जर्सीमध्ये भारतीय अमेरिकी समुदायाच्या कल्याणासाठी राज्यपाल जातीने लक्ष पुरवत असल्याबद्दल पंतप्रधानांनी त्यांचे कौतुक केले.
B.Gokhale/S.Kakade/P.Malandkar
(Visitor Counter : 93
पर्यावरण, वन एवं जलवायु परिवर्तन मंत्रालय
निर्धारित योगदानांचे उद्दिष्ट साध्य करण्याबाबात भारताचे जगासमोर उदाहरण
(नवी दिल्ली, 16 ऑगस्ट 2019
शहरांमधील जीवनमान सुधारण्यासाठी शहरी पर्यावरणीय व्यवस्थापनाचे महत्व नमूद करताना ब्रिक्स देशांच्या पर्यावरण मंत्र्यांनी त्यांना भेडसावणाऱ्या बहुआयामी पर्यावरणीय समस्या सोडवण्यासाठी एकत्रितपणे काम करण्याबाबत सहमती दर्शवली आहे. ब्राझीलमधल्या साओ पावलो येथे पाचव्या ब्रिक्स पर्यावरण मंत्र्यांच्या बैठकीत याबाबत चर्चा आणि घोषणा करण्यात आली. तत्पूर्वी पर्यावरणाबाबत ब्रिक्सच्या संयुक्त कृती गटाची दोन दिवसीय बैठक पार पडली.
केंद्रीय पर्यावरण मंत्री प्रकाश जावडेकर यांनी देशासाठी निर्धारित योगदानाचे उद्दिष्ट साध्य करण्यात भारताने केलेल्या उल्लेखनीय कार्याची माहिती दिली. ते म्हणाले, पंतप्रधान नरेंद्र मोदी यांच्या नेतृत्वाखाली भारत उत्तम कामगिरी करत आहे. भारताने ऊर्जेच्या वापरात 25 टक्के घट केली आहे तर 78 गिगावॅट नवीकरणीय ऊर्जेचे उत्पादन केले आहे. त्याचबरोबर वन क्षेत्र सुमारे 15 हजार चौ. कि.मी.ने वाढवले असल्याची माहिती त्यांनी दिली.
सहकार्य आणि विकासासाठी ब्रिक्स हा सर्व पाच देशांसाठी उत्तम मंच आहे. पर्यावरणाचे रक्षण करतांनाच विकास सुनिश्चित करण्यात या देशांच्या अनुभवांची नक्कीच मदत होईल, अशी आशा जावडेकरांनी व्यक्त केली. भारताने निर्धारित योगदानाचे उद्दिष्ट साध्य करण्याबाबत जगासमोर उदाहरण घालून दिल्याचा पुनरूच्चार त्यांनी केला.
ब्रिक्स देशांच्या उपक्रमांची प्रशंसा करताना जावडेकरांनी ब्रिक्स सहकार्याला भारताचा पाठिंबा असल्याचे सांगितले. ब्रिक्स देशांच्या मंत्र्यांनी विकसित देशांना पॅरिस करार आणि क्योटो प्रोटोकॉल अंतर्गत आपली बांधिलकी पूर्ण करण्याचे आवाहन केले.
B.Gokhale/S.Kane/P.Kor
उपराष्ट्रपती कार्यालय
संसद आणि विधिमंडळातील महिलांचे प्रतिनिधित्व वाढविण्याचे उपराष्ट्रपतींचे आवाहन
आरक्षण देण्याबाबत सर्व राजकीय पक्षांनी सहमती दाखवण्याची उपराष्ट्रापतींची विनंती
सामाजिक कार्यकर्ते आणि माजी आमदार ईश्वरी बाई यांच्या स्मृतीप्रित्यर्थ टपाल तिकीट केले जारी
ईश्वरीबाई यांना वाहिली आदरांजली
उपराष्ट्रपती एम. वेंकैया नायडू यांनी आज संसद आणि विधानसभांमध्ये महिलांचे प्रतिनिधित्व वाढविण्याचे आणि सर्व राजकीय पक्षांना महिलांना आरक्षण देण्याबाबत एकमत होण्याचे आवाहन केले.
शिक्षणतज्ज्ञ, समाजसुधारक आणि माजी आमदार दिवंगत ईश्वरीबाई यांच्या स्मरणार्थ टपाल तिकिटाचे प्रकाशन करून उपराष्ट्रपतींनी त्यांना श्रद्धांजली वाहिली. ईश्वरीबाई यांचे राजकीय आणि सामाजिक क्षेत्रात केलेले योगदान खरोखरच कौतुकास्पद आहे आणि त्यांनी लोकांच्या मनावर खोलवर छाप पाडली आहे असे ते यावेळी म्हणाले.
विरोधी पक्षनेते म्हणून ईश्वरीबाई या लोकांचा आवाज होत्या. त्यांनी सतत मुले, स्वयंसेवी संस्था, शिक्षक, शेतमजूर आणि अनुसूचित जाती व अनुसूचित जमातीच्या प्रश्नांना वाचा फोडली.
नायडू म्हणाले की, 17 व्या लोकसभेत सर्वाधिक 78 महिला सभासद आहेत, पण एकूण सभासदांपैकी त्यांचे प्रमाण केवळ 14% आहे.
स्थानिक स्वराज्य संस्थांमधील महिलांच्या आरक्षणामुळे देशातील लाखो महिलांना राजकीयदृष्ट्या अधिक सक्षम केले आहे याकडे लक्ष वेधताना ते म्हणाले की संसद आणि विधानसभांमध्ये देखील महिलांना आरक्षण देण्याबाबत तातडीने लक्ष घातले पाहिजे आणि यासाठी सर्व राजकीय पक्षांची सहमती आवश्यक आहे.
देशाची सुरक्षा, भ्रष्टाचार निर्मूलन आणि सामाजिक न्यायाची खात्री यासारख्या राष्ट्रीय महत्त्वाच्या मुद्यांवर सर्व राजकीय पक्षांनी सहमतीने दृष्टीकोन स्वीकारण्याचे आवाहन उपराष्ट्रपतींनी यावेळी केले.
निकोप लोकशाहीसाठी सरकारने आणि विरोधी पक्षांनी एकमेकांचा आदर केला पाहिजे असे नायडू म्हणाले.
यावेळी हिमाचल प्रदेशचे राज्यपाल बंडारू दत्तात्रेय, तेलंगणाचे गृहमंत्री मोहम्मद महूद अली, ईश्वरी बाई मेमोरियल ट्रस्टच्या अध्यक्ष गीता रेड्डी व इतर मान्यवर उपस्थित होते.
उपराष्ट्रपतींच्या संपूर्ण भाषणासाठी येथे क्लिक करा
Jaydevi PS/S.Mhatre/P.Kor
मत्स्योत्पादन, पशुविकास आणि दुग्धविकास मंत्रालय
1.5 कोटी दुग्ध व्यावसायिकांसाठी किसान क्रेडिड कार्ड  अभियान सुरु
पंतप्रधानांच्या आत्मनिर्भर भारत पॅकेजच्या विशेष मोहिमेचा भाग
सरकार आगामी 2 महिन्यात  एका विशेष मोहिमेंतर्गत दुध संघ आणि दुध उत्पादक कंपन्याशी निगडीत 1.5 कोटी दुध उत्पादक शेतकऱ्यांना किसान क्रेडीट कार्ड  प्रदान करणार आहे. पशुसंवर्धन व दुग्धव्यवसाय विभाग यांनी वित्तीय सेवा विभागाच्या सहकार्याने या मोहिमेची अंमलबजावणी मिशन मोड पद्धतीने करण्यासाठी सर्व परिपत्रक व केसीसी अर्जाचा नमुना सर्व राज्य दूध महासंघ व दूध संघांना पाठविला आहे.
दुग्ध सहकारी चळवळी अंतर्गत अंदाजे 1.7 कोटी शेतकरी देशातील 230 दुध संघाशी निगडीत आहेत.
या मोहिमेच्या पहिल्या टप्प्यात दुग्ध सहकारी संस्था आणि विविध दूध संघांशी संबंधित आणि केसीसी नसलेल्या सर्व शेतकऱ्यांना यात सामावून घेण्याचे लक्ष्य आहे. ज्या शेतकऱ्यांकडे आधीपासून भूमी-स्वामित्वाच्या आधारे केसीसी आहे, त्यांची केसीसी पत मर्यादा वाढविली जाऊ शकते, असे असले तरी त्यांना 3 लाख रुपयांच्या मर्यादेपर्यंत व्याजात सूट उपलब्ध असेल. तथापि, तारणशिवाय केसीसी पतपुरवठा करण्याची सर्वसाधारण मर्यादा 1.6 लाख आहे, परंतु जे शेतकऱ्यांचे दुध थेट संघाकडून खरेदी केले जाते, अशा दुध उत्पादक शेतकऱ्यांच्या बाबतीत कोणत्याही मध्यस्थाविना दुध उत्पादक आणि प्रक्रिया करणाऱ्या युनिट्स यामध्ये करार झालेला असतो, त्यामुळे त्यांना देण्यात येणाऱ्या विना तारण कर्जाची सीमा 3 लाख रुपयांपर्यंत असू शकते. यामुळे दुध संघाशी संबंधित दुग्ध उत्पादक शेतकर्यांसाठी अधिक पत उपलब्धतेची तसेच बँकांना कर्जाची परतफेड करण्याचे आश्वासन मिळेल.
1.5 कोटी दुग्ध उत्पादकांना केसीसी देण्याची विशेष मोहीम ही पंतप्रधानांच्या आत्मनिर्भर भारत पॅकेजचा एक भाग आहे. 15 मे 2020 रोजी अर्थमंत्र्यांनी केसीसी योजनेंतर्गत 2.5 कोटी नवीन शेतकर्यांना संरक्षण देण्याची घोषणा केली होती. यामुळे सध्या सुरु असलेल्या अर्थव्यवस्थेच्या कोंडीमुळे त्रस्त असलेल्या शेतकर्यांच्या हातात पाच लाख कोटीं रुपयांची अतिरिक्त तरलता मिळेल.
म्हणूनच, गेल्या 5 वर्षात 6 टक्क्यांहून अधिक सीएजीआरसह दुग्धव्यवसाय हे अर्थव्यवस्थेच्या वेगाने विकसित होणार्या क्षेत्रांपैकी एक आहे, जे दुध उत्पादक शेतकऱ्यांना त्यांच्या खेळते भांडवल आणि विपणनाच्या गरजा भागविण्यासाठी अल्प मुदतीचे कर्ज उपलब्ध करून दिल्यामुळे त्यांची उत्पादकता मोठ्या प्रमाणात वाढेल.
कार्मिक, सार्वजनिक तक्रार आणि निवृत्ती वेतन मंत्रालय
आतापर्यंत देशातील 23 राज्ये आणि 8 केंद्रशासित प्रदेशात नोकरीसाठीची मुलाखत प्रक्रिया रद्द करण्यात आली
नवी दिल्ली, 10 ऑक्टोबर 2020
आतापर्यंत देशातील 23 राज्ये आणि 8 केंद्रशासित प्रदेशात, नोकरीसाठीची मुलाखत प्रक्रिया रद्द करण्यात आली आहे, अशी माहिती, केंद्रीय कार्मिक, सार्वजनिक तक्रार आणि निवृत्तीवेतन मंत्री डॉ जितेंद्र सिंह यांनी दिली. केंद्र सरकारच्या श्रेणी- ब आणि श्रेणी क मधील पदभरतीसाठी मुलाखत प्रक्रिया रद्द करण्याचा निर्णय, 2016 मध्ये घेण्यात आला होता, या निर्णयानुसारच ही प्रकिया करण्यात आली असल्याचे त्यांनी सांगितले.
केंद्र सरकारने घेतलेल्या काही पथदर्शी सुधारणांचा उल्लेख करत त्यांनी सांगितले की 15 ऑगस्ट 2015 मध्ये लाल किल्यावरुन पंतप्रधान मोदी यांनी या श्रेणीतील नोकरभरतीसाठीची मुलाखत प्रक्रिया पूर्णपणे रद्द करुन केवळ लिखित चाचणीच्या आधारावर त्यांची निवड केली जावी अशी सूचना केली होती. या पदांसाठी इच्छुक उमेदवारांना मुलाखतीचे पत्र आले तर ते आणि त्यांचे कुटुंब काळजीमुळे अस्वस्थ होते, तसेच ही मुलाखत प्रक्रिया अनावश्यक असल्याचे पंतप्रधानांनी म्हटले होते. या सूचनेवर, त्वरित अंमलबजावणी करत, कार्मिक मंत्रालयाने संपूर्ण प्रक्रिया केवळ तीन महिन्यात पूर्ण केली आणि एक जानेवारी 2016 रोजी, या श्रेणीतील पदभरतीसाठीची मुलाखत प्रक्रिया रद्द केल्याची घोषणा केली.
काही राज्यांनी, जसे, महाराष्ट्र आणि गुजरात यांनी या निर्णयाची अंमलबजावणी लगेचच केली होती, मात्र काही राज्ये ही अंमलबजावणी करण्याबाबत उदासीन असल्याचे दिसून आले.
या राज्यांकडे वारंवार पाठपुरावा केल्यानंतर त्यांनी ही पद्धत बंद केली. सध्या 28 पैकी 23 राज्यांमध्ये आणि 8 केंद्रशासित प्रदेशात मुलाखत प्रक्रिया रद्द करण्यात आली आहे, असे त्यांनी सांगितले.
या आधी, या मुलाखत प्रक्रीयेदरम्यान गुणांमध्ये फेरफार केले जाऊन, काही उमेदवारांना झुकते माप दिले जाते अशी तक्रार वारंवार केली जात असे. शिवाय, यात लाचखोरी आणि भ्रष्टाचार होत असल्याच्याही तक्रारी होत्या. मात्र आता केवळ लिखित प्रकियेद्वारे निवड होत असल्याने गुणवत्तेनुसारच निवड होण्याची हमी असते, असे जितेंद्र सिंह यांनी सांगितले.
या निर्णयामुळे, पदभरती प्रकियेत अधिक पारदर्शकता आणि तटस्थता येण्यासोबतच, मुलाखत प्रक्रीयेचा पूर्ण खर्च वाचल्यामुळे सरकारी तिजोरीची बचत होत असल्याचेही अनेक राज्यांनी नमूद केले आहे, असेही सिंह यांनी सांगितले.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
वाणिज्य आणि उदयोग मंत्रालय
पीयूष गोयल यांचा हिंद -प्रशांत क्षेत्राच्या समृद्धीकरिता आर्थिक चौकटीसाठी  आर्थिक लाभांवरील आभासी मंत्रिस्तरीय बैठकीत सहभाग
नवी दिल्ली, 20 डिसेंबर 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल, हे अमेरिकेचे वाणिज्य मंत्री जीना रायमोंडो आणि इतर आयपीईएफ भागीदार देशांसह, हिंद-प्रशांत क्षेत्राच्या समृद्धीकरिता आर्थिक चौकटीसाठी  आर्थिक लाभांवरील आभासी मंत्रीस्तरीय बैठकीत सहभागी झाले.
भागीदार देशांनी आस्थेवाईक पुढाकार घेतल्याबद्दल गोयल यांनी त्यांची प्रशंसा केली.आयपीईएफ या क्षेत्रातील व्यापार आणि गुंतवणूक वाढवून सर्वसमावेशक विकासाला चालना देईल, असा विश्वास त्यांनी व्यक्त केला.
गोयल यांनी सर्व भागीदार देशांना 8-11 फेब्रुवारी, 2023 या कालावधीत भारताकडून आयपीईएफच्या स्तंभ 2-4 साठी पुढील विशेष वाटाघाटी फेरीकरिता आमंत्रण दिले.
त्यांनी सभासदांना वितरीत करण्यायोग्य वस्तूंच्या मुदतपूर्व लाभावर लक्ष केंद्रित करण्याचे आवाहन केले ज्यामुळे सर्व सदस्यांना फायदा होऊ शकतो. ऑस्ट्रेलियातील ब्रिस्बेन येथे नुकत्याच झालेल्या फेरीत स्वच्छ ऊर्जा क्षेत्रातील गुंतवणुकीला प्रोत्साहन देण्यासाठी खासगी आणि सार्वजनिक क्षेत्रातील हितधारकांचा समावेश असलेल्या गुंतवणूक मंचाच्या स्थापनेवर सदस्यांमध्ये एकमत झाल्याचे लक्षात आल्याने त्यांना आनंद झाला.
या उपक्रमातून अपेक्षित असलेल्या क्षमता बांधणी, कौशल्ये आणि सर्वोत्तम पद्धतींच्या सामायिकरणासह तांत्रिक सहाय्य, अपेक्षित गुंतवणूक, नाविन्यपूर्ण प्रकल्प इत्यादी काही सामान्य मूर्त फायद्यांवर मंत्र्यांनी आपले विचार मांडले.
गोयल यांनी आयपीईएफ भागीदारांसोबत आयपीईएफ अंतर्गत भारताच्या काही विशिष्ट अपेक्षा देखील सामायिक केल्या. ते म्हणाले की भारत औषध निर्माणासारख्या क्षेत्रात पुरवठा शृंखला लवचिकतेसाठी योगदान देऊ शकतो आणि सेमीकंडक्टर्स, महत्वाची खनिजे आणि स्वच्छ तंत्रज्ञान यासह इतर विकसनशील देशांमध्ये आयपीईएफच्या व्यतिरिक्त चालना मिळू शकणार्या नाविन्यपूर्ण प्रकल्पांसाठी सदस्यांकडून पाठिंबा मागितला जाऊ शकतो. तसेच वाजवी खर्चात हवामान कृतीसाठी आर्थिक संसाधनांची जमवाजमव करण्यासारख्या काही कल्पनांवर भारताने सादर केलेल्या नॉन-पेपरबद्दल त्यांनी माहिती दिली. दहशतवादी वित्तपुरवठा रोखण्यासाठी उपाययोजनांच्या आवश्यकतेकडे त्यांनी भागीदार देशांचे लक्ष वेधले.
तसेच, मंत्र्यांनी नुकत्याच झालेल्या ब्रिस्बेन बैठकीत मान्य झालेल्या वाटाघाटींच्या वेळापत्रकाला आपला पूर्ण पाठिंबा व्यक्त केला.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
पंतप्रधान कार्यालय
पंतप्रधान, 30 जून रोजी दिल्ली विद्यापीठाच्या शताब्दी सोहळ्याच्या सांगता समारंभात होणार सहभागी
विद्यापीठाच्या तंत्रज्ञान विद्याशाखा, संगणक केंद्र आणि शैक्षणिक विभागाच्या इमारतीचीही पंतप्रधान करणार पायाभरणी
नवी दिल्ली, 28 जून 2023
पंतप्रधान नरेंद्र मोदी 30 जून 2023 रोजी दिल्ली विद्यापीठ क्रीडा संकुलाच्या बहुउद्देशीय सभागृहात सकाळी 11 वाजता दिल्ली विद्यापीठाच्या शताब्दी सोहळ्याच्या सांगता समारंभात सहभागी होतील. यावेळी पंतप्रधान उपस्थितांना संबोधितही करणार आहेत.
विद्यापीठाच्या उत्तर प्रांगणात बांधल्या जाणाऱ्या दिल्ली विद्यापीठाच्या संगणक केंद्र, तंत्रज्ञान विद्याशाखा आणि शैक्षणिक विभागाच्या इमारतीची पायाभरणी देखील पंतप्रधान या कार्यक्रमादरम्यान करतील.
दिल्ली विद्यापीठाची स्थापना 1 मे 1922 रोजी झाली. गेल्या शंभर वर्षांत, विद्यापीठाचा प्रचंड विकास आणि विस्तार झाला आहे. विद्यापीठा अंतर्गत आता 86 विभाग, 90 महाविद्यालये, 6 लाखांहून अधिक विद्यार्थी आहेत. राष्ट्र उभारणीत त्यांनी मोठे योगदान दिले आहे.S.Tupe/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(